[{"text_idx": "#000001", "text": "Sioeau Cyfredol a\u2019r rhai sy\u2019n cael eu datblygu"}, {"text_idx": "#000005", "text": "\u201cDaeth yn amlwg ym mis Mawrth 2020 na fyddem yn gallu parhau gyda\u2019r Sioeau Cerdd Cwta eleni, oedd yn dristwch mawr i ni, ond buan y sylweddolais y gallem, gyda chefnogaeth ein cyllidwyr, Cyngor Celfyddydau Cymru, a\u2019n partneriaid \u2013 Theatrau RhCT a Theatrau Sir Ga\u0302r \u2013 wneud rhywbeth yr un mor bwysig, os nad yn bwysicach, yn ystod y cyfnod anodd hwn, sef ailgyfeirio\u2019r arian a gawsom ar gyfer Sioeau Cerdd Cwta er mwyn datblygu prosiect y byddai teuluoedd yn gallu cymryd rhan ynddo yn eu cartrefi, er mwyn cadw\u2019r creadigrwydd i lifo yn ogystal a\u0302 darparu cyflogaeth yr oedd angen mawr amdano ar gyfer artistiaid llawrydd proffesiynol, ar adeg pan oedd y rhan fwyaf o artistiaid llawrydd wedi gweld eu gwaith yn diflannu dros nos.\u201d"}, {"text_idx": "#000007", "text": "\u201cFelly fe ges i\u2019r syniad am y Teulu Sgwigl \u2013 prosiect addysgu gartref creadigol a syml iawn y gallai teuluoedd gyfranogi ohono ac a fyddai\u2019n darparu llwybr creadigol a chyflog ar gyfer artistiaid yng Nghymru. Y syniad yw bod pobl yn darlunio Sgwigl sy\u2019n datblygu\u2019n gymeriad ar sail mewnbwn oddi wrthym ni. Mae\u2019r cymeriad yn datblygu\u2019n stori fer, gyda chefnogaeth, ac ar sail y stori mae ein cyfansoddwyr yn creu ca\u0302n am eich Sgwigl chi. Buom yn gweithio gyda rhyw 40 o deuluoedd a chreu teulu anferth o Sgwigls a chaneuon. Maen nhw\u2019n fendigedig.\u201d"}, {"text_idx": "#000009", "text": "Mae Bill yn byw yn Llanelli ac yn gyfansoddwr, yn awdur a chanwr caneuon sydd wedi teithio\u2019n fyd-eang. Mae e hefyd yn ymarferydd Celfyddydau Creadigol llawrydd profiadol iawn sy\u2019n gweithio\u2019n gyson mewn ysgolion, gan arbenigo mewn ysgrifennu a recordio caneuon, creu ffilmiau, animeiddio, cyfryngau gweledol cymysg, testun creadigol, adrodd straeon, cerflunio, cerddoriaeth a phortreadu."}, {"text_idx": "#000010", "text": "Bu Sam, o Dreorci, yn astudio actio yng Ngholeg Brenhinol Cerdd a Drama Cymru, ac ers iddo raddio yn 2007 mae wedi troi ei law at ysgrifennu drama\u0302u a chaneuon, a hwyluso gweithdai creadigol. Yn ddiweddar, cymerodd ran yn y Sioeau Cerdd Cwta gyda Leeway yn Llanelli."}, {"text_idx": "#000011", "text": "Mae DL yn fardd byddar sy\u2019n gweithio drwy gyfrwng y Saesneg ac Iaith Arwyddion Prydain. Mae gweithio mewn gwahanol ieithoedd wedi ysbrydoli diddordeb dwfn ynddi mewn cyfieithu a sut y gellir rhoi mynediad i\u2019w gwaith ar gyfer pobl sy\u2019n gallu arwyddo neu beidio. Mae hi wedi perfformio o gwmpas y Deyrnas Unedig gan gynnwys yng Ngw\u0302yl Ymylol Caeredin a Neuadd Albert, yn ogystal ag yn America a Brasil. Mae nifer o\u2019i cherddi wedi cael eu cyhoeddi \u2013 maen nhw\u2019n trafod nifer o thema\u0302u gan gynnwys dwyieithrwydd, hunaniaeth, a\u2019i chathod annwyl."}, {"text_idx": "#000013", "text": "Wrth edrych i\u2019r dyfodol, rydym yn chwilio am bartneriaid i\u2019n helpu i fynd a\u0302\u2019r prosiect Sgwigls ymhellach trwy weithio gydag animeiddwyr i ddod a\u0302\u2019r cymeriadau\u2019n fyw yn weledol. Cymerwch gipolwg ar rai o\u2019r Sgwigls yma, ac ewch i\u2019n sianel YouTube i weld y rhestr lawn."}, {"text_idx": "#000014", "text": "King Slime gan Jack Thompson"}, {"text_idx": "#000015", "text": "Gwen Gwybodus gan Mari Roberts"}, {"text_idx": "#000016", "text": "Bobby the Bouncing Blob gan Maisie"}, {"text_idx": "#000018", "text": "Os hoffech i\u2019ch dosbarth neu ysgol fod yn rhan o brosiect Sgwigls, anfonwch ebost atom."}]